Zoran Penevski, pisac za decu i urednik izdanja za najmlađe u Laguni, najavio je da će program u knjižari Delfi u SKC započeti u petak, 21. aprila u 12 sati razgovorom na temu „Mala laguna za roditelje i vaspitače“. Logoped Nataša Labović, predsednica Udruženja logopeda, govoriće o knjigama koje mogu da pomognu deci da nauče da pravilno izgovaraju određene reči. U razgovoru će učestvovati i Zoran Penevski i Robert Takač, pedagog i pisac za decu, koji će posetiocima preneti svoja iskustva o navikavanju najmlađih da zavole knjigu i čitanje.